钦定古今图书集成/明伦汇编/交谊典/第077卷 > 《水龙吟》〈送林商叟海道还闽中〉李纲
## 钦定古今图书集成/明伦汇编/交谊典/第077卷 > 《水龙吟》〈送林商叟海道还闽中〉李纲

际天云海无涯，经从一叶舟中渡。天容海色，浪平风
稳，何尝有飓。鳞甲千山，笙镛群籁，了无遮护。笑读君
佳阕，追寻往事，须信道、忘来去。闻说钓鲸公子，为
才名、鹗书交举。高怀澹泊，柏台兰省，留连莫住。万里
闽山，不从海道，寄声何处。怅七年契阔，无因握手，与
开怀语。